b'\n_START_ARTICLE_\nZaposlitev na spletnih socialnih omre\xc5\xbejih\n_START_PARAGRAPH_\nZaposlitev na spletnih socialnih omre\xc5\xbejih oz. zaposlitev na podro\xc4\x8dju upravljanja s socialnimi omre\xc5\xbeji je novodobna zaposlitev, ki jo je vzpodbudil vzpon socialnih omre\xc5\xbejih v zadnjem desetletju. Porast ogla\xc5\xa1evanja prek spletnih socialnih omre\xc5\xbeij je vplival na potrebo podjetij po tem, da oblikujejo novo delovno mesto za posameznika, \xc4\x8digar delovne naloge bodo obsegale delo na teh omre\xc5\xbejih, kjer se bo ukvarjal s podobo podjetja v spletu in upravljal profie podjetja na socialnih omre\xc5\xbejih. Tako kot imajo podjetja nekoga zaposlenega, da se ukvarja s prodajo, pa ima vse ve\xc4\x8d podjetij danes zaposleno osebo na socialnih omre\xc5\xbejih. Za zaposlene na tem podro\xc4\x8dju se uporabljajo \xc5\xa1tevilni izrazi, kot so: koordinator spletnih socialnih omre\xc5\xbeij, urednik, upravljavec, guru ipd, skupno tem zaposlitvam pa je, da se ukvarjajo s prena\xc5\xa1anjem vsebine znamke prek blogov, Facebook strani, Twitter objav in Instagram profilov. Delo zaposlenih na podro\xc4\x8dju spletnih socialnih omre\xc5\xbeij obi\xc4\x8dajno vklju\xc4\x8duje tudi nadzor nad vsebinami, vklju\xc4\x8devanje in interakcijo s privr\xc5\xbeenci znamke ter miritev kritikov. _NEWLINE_Na LinkedIn se je, samo iz leta 2010 do 2013, \xc5\xa1tevilo oglasov za zaposlitev na podro\xc4\x8dju upravljanja spletnih socialnih omre\xc5\xbeij pove\xc4\x8dalo za 1300%, kar ka\xc5\xbee, da je ta zaposlitev v vzponu. Po podatkih iz raziskav, naj bi med zaposlenimi na delovnih mestih v povezavi s spletnimi socialnimi omre\xc5\xbeji, bilo ve\xc4\x8d \xc5\xbeensk kot mo\xc5\xa1kih. V letu 2017 je tako npr. med 70% in 80% zaposlenih kot strokovnjakov za spletna socialna omre\xc5\xbeja (uredniki, upravljavci spletnih strani, koordinatorji) bilo \xc5\xbeenskega spola. Ve\xc4\x8dinska prisotnost \xc5\xbeensk na teh delovnih mestih naj bi odra\xc5\xbeala to, da \xc5\xbeenske, vsaj v ZDA, v primerjavi z mo\xc5\xa1kimi pogosteje uporabljajo spletna socialna omre\xc5\xbeja. _NEWLINE_Spletna socialna omre\xc5\xbeja s poudarkom na vidni podobi, kot so Instagram, Pinterest in Tumblr spadajo med najbolj\xc5\xa1e na\xc4\x8dine, kako dose\xc4\x8di potro\xc5\xa1nice, prav tako pa oglasi na Twitterju in Facebook-u, ki so namenjeni to\xc4\x8dno dolo\xc4\x8deni skupini \xc5\xbeensk. _NEWLINE_Ker je \xc5\xbeensk zaposlenih na podro\xc4\x8dju poklicev povezanih z upravljanjem socialnih omre\xc5\xbeij ve\xc4\x8d kot mo\xc5\xa1kih,obstaja velika verjetnost za podcenjevanje te vrste dela znotraj visoko tehnolo\xc5\xa1ke industrije. Zaposlitev na spletnih socialnih omre\xc5\xbejih je tako precej manj cenjena in slab\xc5\xa1e pla\xc4\x8dana v primerjavi z zaposlitvijo pri podjetjih na drugih podro\xc4\x8djih znotraj visoko tehnolo\xc5\xa1ke industrije, npr. v Silicijevi dolini, kjer so v ve\xc4\x8dini zaposleni mo\xc5\xa1ki.\n_START_SECTION_\nOpis dela na spletnih socialnih omre\xc5\xbejih\n_START_PARAGRAPH_\nDelovne naloge se pogosto spreminjajo, saj je digitalna oblika komunikacije zelo nepredvidljiva. Urednik spletnih omre\xc5\xbeij nekega podjetja je povedal, da njegovo delo obsega \xc2\xbbod sestavljanja tweetov, do prena\xc5\xa1anja dogajanja v \xc5\xbeivo s \xc5\xa1portnih prizori\xc5\xa1\xc4\x8d, prav tako uporabo drona za snemanje, kot tudi vodenje pogovorov prek spleta z bralci spletne strani, za katero dela\xc2\xab. Tako razli\xc4\x8dne delovne naloge pomenijo tudi, da tak\xc5\xa1no delo zahteva \xc5\xa1tevilne spretnosti: urejanje videov, programiranje, znanje o oblikovanju podobe na spletu. _NEWLINE_Cilj dela zaposlenega za upravljanje spletnih socialnih omre\xc5\xbeij je, da se postopoma pribli\xc5\xbea strankam in dosega vedno ve\xc4\x8djo odzivnost in vklju\xc4\x8devanje strank na objavljene vsebine, npr. vedno ve\xc4\x8dje \xc5\xa1tevilo klikov na spletno stran podjetja in vedno ve\xc4\x8dji prihodki podjetja, s tem ko, premi\xc5\xa1ljeno izkoristi vse mo\xc5\xbenosti ogla\xc5\xa1evanja, ki jih ponujajo spletna socialna omre\xc5\xbeja. _NEWLINE_Strokovnjaki za socialna omre\xc5\xbeja morajo dobro razumeti delovanje vsake oblike socialnega spletnega omre\xc5\xbeja in vedeti, kako optimizirati vsebine na teh platformah, da bodo le-te dosegle odzivanje strank. Zaposleni se tako tudi vklju\xc4\x8duje v odgovarjanje na komentarje v imenu podjetja, ter na nevsiljiv na\xc4\x8din prodaja izdelke, preko nudenja podpore trenutnim in bodo\xc4\x8dim kupcem.\n_START_SECTION_\nDelovne naloge strokovnjaka za podro\xc4\x8dje spletnih socialnih omre\xc5\xbeij\n_START_PARAGRAPH_\n-Izdelava in vpeljava strategije, ki jo bo podjetje izvajalo na spletnih socialnih omre\xc5\xbejih, po tem, ko je zaposleni naredil analizo konkurence, dolo\xc4\x8dil platforme, na katerih bi podjetje ogla\xc5\xa1evalo svojo znamko, ter identificiral, kdo so ciljne stranke podjetja, ki bodo sestavljale spletno ob\xc4\x8dinstvo. _NEWLINE_-Postavitev in upravljanje spletnih strani podjetij in profilov na izbranih platformah spletnih socialnih omre\xc5\xbeij, z namenom pove\xc4\x8danja pozornosti ob\xc4\x8dinstva na spletu za ponudbo podjetja. Podjetja i\xc5\xa1\xc4\x8dejo strokovnjake s podro\xc4\x8dja dru\xc5\xbeabnih omre\xc5\xbeij, ki bodo s svojim delom na teh omre\xc5\xbejih pritegnili pozornost in komunicirali s ciljno skupino uporabnikov spleta._NEWLINE_-Tvorjenje, urejanje, objavljanje in deljenje dnevne vsebine na spletu, kot so zapisi, slike, videi in uporaba programskega jezika za izdelavo spletnih strani. Preko vseh teh vsebin se vzpostavlja odnos med podjetjem in strankami._NEWLINE_-Na\xc4\x8drtovanje terminov objav dolo\xc4\x8denih vsebin._NEWLINE_-Stalna skrb za izbolj\xc5\xa1ave, z analizo podatkov o tem, kako objave vsebin delujejo v spletu (\xc5\xa1tevilo klikov, odzivov, vklju\xc4\x8devanj) in upo\xc5\xa1tevanje zbranih informacij pri prilagajanju strategije ogla\xc5\xa1evanja._NEWLINE_-Sodelovanje z drugimi oddelki v podjetju, npr. s prodajo, odnosi s kupci, da se zagotavlja usklajenost dela in izbolj\xc5\xa1evanje ugleda podjetja.\n_START_SECTION_\nZakaj je ta zaposlitev za\xc5\xbeelena?\n_START_PARAGRAPH_\nKer naj bi omogo\xc4\x8dala neodvisnost, izra\xc5\xbeanje ustvarjalnosti in dobro pla\xc4\x8dilo, kar daje visoko vrednost delu na spletnih socialnih omre\xc5\xbejih in prikrije manj za\xc5\xbeeleno plat tega dela, kot so dolg delavnik, negotovi delovni pogoji in struktrurna hierarhija. Zaposlitev je priljubljena tudi, ker posameznike pritegne dejstvo, da je meja med delom in prostim \xc4\x8dasom zamegljena. Delovno okolje naj bi bilo zabavno, polno prilo\xc5\xbenosti in tak\xc5\xa1no, da se v njem zaposlen dobro po\xc4\x8duti in ker gre za spro\xc5\xa1\xc4\x8deno delovno okolje, tudi ni nujno, da nosi uglajena slu\xc5\xbebena obla\xc4\x8dila. Prav tako se kot prednost tak\xc5\xa1ne zaposlitve omenjajo vedno raznovrstne in zanimive delovne naloge. V Zahodnem svetu upravljavci profilov na spletnih socialnih omre\xc5\xbeij pogosto odhajajo na slu\xc5\xbebena potovanja in so dele\xc5\xbeeni raznih ugodnosti v trgovinah.\n_START_SECTION_\nZahtevane spretnosti, sposobnosti in znanja\n_START_PARAGRAPH_\n-Zelo dobre spretnosti urejanja slikovnega ter video materiala, sposobnost izpeljave predstavitev in dobre komunikacijske spretnosti._NEWLINE_-Znanje oblikovanja podobe na spletu in znanje o tem, kako oblikovati spletno stran, da bodo vsebine obiskovalca pritegnile in prepri\xc4\x8dale do te mere, da postane stranka (CRO- postopek) in poznavanje optimizacije spletnih strani._NEWLINE_-Znanje o ogla\xc5\xa1evanju na spletu._NEWLINE_- Pozitiven odnos, osredoto\xc4\x8denost na stranke in pozornost na podrobnosti, skupaj z ve\xc4\x8dopravilnostjo in dobrimi organizacijskimi spretnostmi.  _NEWLINE_- seznanjenost s spremembami na podro\xc4\x8dju digitalnih medijev, poznavanje trendov, konkurence in novo nastajajo\xc4\x8dih tehnologij. _NEWLINE_-  Dobre jezikovne spretnosti in spretnost ustvarjanja kratkih in jedrnatih sporo\xc4\x8dil. _NEWLINE_Pri spletnih socialnih omre\xc5\xbejih je klju\xc4\x8dno ustvarjanje sporo\xc4\x8dil, ki se jih na spletu z lahkoto "deli". Sporo\xc4\x8dilo na spletnih socialnih omre\xc5\xbejih mora navdu\xc5\xa1iti spletno ob\xc4\x8dinstvo, ker pa je dol\xc5\xbeina sporo\xc4\x8dila omejena, to zahteva posebne spretnosti. Pisanje na spletnih socialnih omre\xc5\xbejih naj bi vklju\xc4\x8devalo naslednje zna\xc4\x8dilnosti: podajanje sporo\xc4\x8dila, ki bralce prepri\xc4\x8da v nakup izdelka/storitve, ki ga/jo podjetje ponuja, pisanje na kar se da pristen na\xc4\x8din, ter oblikovanje zapisa na na\xc4\x8din, ki bo pri ob\xc4\x8dinstvu vzbudil najve\xc4\x8d odzivov (npr. namesto dejstva o izdelku, spletnemu ob\xc4\x8dinstvu napi\xc5\xa1ejo vpra\xc5\xa1anje). _NEWLINE_-Znanje o obdelavi podatkov_NEWLINE_Delodajalci \xc5\xbeelijo vedeti, kako se to, kar so vlo\xc5\xbeili v ustvarjanje spletnih strani, odra\xc5\xbea v tem, koliko se spletno ob\xc4\x8dinstvo odziva na te platforme, \xc5\xa1tevilo obiskov spletne strani in kako ozave\xc5\xa1\xc4\x8den je splet o njihovi znamki in izdelkih. Zaposleni, ki je odgovoren za upravljanje profilov podjetja na spletnih socialnih omre\xc5\xbejih naj bi dobro poznal Google Analytics, Facebook Insights in Twitter Analytics. To so [Social media analytics |brezpla\xc4\x8dna orodja]], ki omogo\xc4\x8dajo vpogled v to, kako objave na spletu delujejo in kak\xc5\xa1en doseg imajo: koliko ljudi se je na objavo odzvalo, \xc5\xa1tevilo obiskov spletne strani in koliko ljudi je objavo videlo. Ta orodja ponudijo vpogled tudi v demografske podatke ljudi, ki se odzivajo na objave. Pridobljene podatke pa mora zaposleni znati uporabiti pri prilagajanju strategije ogla\xc5\xa1evanja. _NEWLINE_-Hitrost in odzivnost_NEWLINE_Spletna socialna omre\xc5\xbeja delujejo z visoko hitrostjo, prav tako pa mora strokovnjak na podro\xc4\x8dju socialnih omre\xc5\xbeij biti v koraku s \xc4\x8dasom. Socialna omre\xc5\xbeja so mediji, preko katerih se stranke hitro obve\xc5\xa1\xc4\x8da o pomembnih informacijah glede izdelkov. Pomembno je, da zaposleni spremlja odzive spletnega ob\xc4\x8dinstva na objave in \xc5\xa1e pomembneje, da se na odzive odzove (npr. na prito\xc5\xbebe, pohvale) in odgovorja strankam na njihove komentarje. _NEWLINE_-Fleksibilnost_NEWLINE_Pojav mobilne tehnologije zahteva, da so zaposleni na voljo ves \xc4\x8das. V nekaterih oglasih za zaposlitev, je izra\xc5\xbeeno, da je za\xc5\xbeeleno, da zaposleni delo vedno opravi kot da gre za najbolj nujno situacijo, ter da so socialna omre\xc5\xbeja slu\xc5\xbeba, ki terja delo 24 ur na dan, vse dni v tednu. Podjetja pogosto v oglasih za zaposlitev omenjajo, da \xc5\xbeelijo kandidate, ki bodo na voljo tudi ob ve\xc4\x8derih, vikendih oz. kadarkoli, ter da se je zaposleni pripravljen hitro odzvati na pozive iz slu\xc5\xbebe, ko gre za nujne situacije in pomembne dogodke. Podjetjem, ki i\xc5\xa1\xc4\x8dejo zaposlenega na podro\xc4\x8dju socialnih omre\xc5\xbeij, pa je pomembna tudi fleksibilnost glede vsebin dela. Kandidat za to delovno mesto, bi moral biti sposoben ve\xc4\x8dopravilnosti, tudi v smislu, da ima spretnosti preklapljanja med razli\xc4\x8dnimi delovnimi nalogami in odgovornostmi, kot tudi upravljanja s profili na razli\xc4\x8dnih platformah in to prilagajati potrebam podjetja.\n_START_SECTION_\nPosebnosti pri izbiri kadra za upravljanje socialnih omre\xc5\xbeij\n_START_PARAGRAPH_\nPri iskanju kandidatov za delovno mesto, kjer bi zaposleni upravljal s socialnimi omre\xc5\xbeji, si delodajalci \xc5\xbeelijo osebo, ki je dru\xc5\xbeabna, ima veliko poznanstev, hitro sklepa prijateljstva in dobro nadzoruje svoja \xc4\x8dustva. Nekateri delodajalci od kandidatov zahtevajo, da prilo\xc5\xbeijo dokaz o spretnosti s socialnimi omre\xc5\xbeji, npr. Buzzfeed v oglasu za zaposlitev kandidate napro\xc5\xa1a, da prilo\xc5\xbeijo povezave do svojih profilov na socialnih omre\xc5\xbejih, in sicer Twitter, Tumblr, Facebook, Pinterest, ali pa oseben blog. Pomembno je predvsem \xc5\xa1tevilo sledilcev na socialnih omre\xc5\xbejih, ker je to za podjetja kvantitativna mera spretnosti prepri\xc4\x8dljivosti posameznika, ve\xc4\x8d sledilcev kot kandidat ima, bolj prepri\xc4\x8dljiv pri uporabi spletnih socialnih omre\xc5\xbeij naj bi bil. Idealen kandidat namre\xc4\x8d \xc5\xbee ima oblikovano svoje ob\xc4\x8dinstvo na spletu. To so lahko bralci bloga, ki ga kandidat za zaposlitev pi\xc5\xa1e ali pa Twitter ra\xc4\x8dun z veliko sledilci. Zaposlovalcem ti podatki o osebnem profilu kandidata slu\xc5\xbeijo kot dokaz, da lahko ta posameznik gradi stike, krepi podporo znamki in strate\xc5\xa1ko usmerja pozornost svojega ob\xc4\x8dinstva na spletu. V oglasih za zaposlitev na socialnih omre\xc5\xbejih je pogosto omenjeno, da naj bi primeren kandidat za zaposlitev bil dobro seznanjen z vsebino storitev podjetja in da tako hkrati ustvarjalec znamke kot tudi njen privr\xc5\xbeenec. _NEWLINE_Delo na dru\xc5\xbebenih omre\xc5\xbejih vklju\xc4\x8duje vna\xc5\xa1anje elementa \xc4\x8dustev v delo, kar pomeni, da zaposleni v tem poklicu so\xc4\x8dustvuje, gradi odnose in se vklju\xc4\x8duje v tako imenovano \xc4\x8dustveno delo oz. Emotional labor. Zaposleni mora torej znati upravljati s \xc4\x8dustvi in jih nadzorovati, ter prenesti morebitne negativne odzive uporabnikov interneta kot so, \xc5\xbealjivke, gro\xc5\xbenje in ostale negativne odzive ljudi na njegovo delo na spletu._NEWLINE_Od zaposlenega na socialnih omre\xc5\xbejih se tudi pri\xc4\x8dakuje, da je samouk. Zaposleni naj bi skrbel, da se seznanja z novimi trendi, usvaja aktualne ve\xc5\xa1\xc4\x8dine in pridobiva ostala potrebna znanja._NEWLINE_Delo zaposlenega, ki upravlja s socialnimi omre\xc5\xbeji je vsestransko in izoblikuje zaposlene v delavce, ki so vedno na voljo in jim menjavanje delovnih nalog in obveznosti ne predstavlja te\xc5\xbeav, poleg tega pa v svoje delo vna\xc5\xa1ajo \xc4\x8dustva, \xc2\xbbonline in off\xc2\xab, tako na spletu kot pri komuniciranju v \xc5\xbeivo.\n_START_SECTION_\nNotranje povezave\n_START_PARAGRAPH_\nSpletno dru\xc5\xbebeno omre\xc5\xbeje_NEWLINE_Marketing'